OpenLLM-France/wikimedia huggingface dataset:
# Suchitepéquez

El departament de Suchitepéquez està situat a la regió Sud Occidental de Guatemala. Limita al Nord amb el departament de Quetzaltenango, el departament de Sololá i el departament de Chimaltenango, al Sud amb l'oceà Pacífic, a l'Est amb el departament d'Escuintla; i a l'Oest amb el departament de Retalhuleu. La capçalera departamental està a una distància de 165 quilòmetres de la Ciutat de Guatemala.

## Divisió administrativa

El departament de Suchitepéquez està dividit en 20 municipis que són:
* Mazatenango
* Chicacao
* Cuyotenango
* Patulul
* Pueblo Nuevo
* Río Bravo
* Samayac
* San Antonio Suchitepéquez
* San Bernardino
* San José El Ídolo
* San Francisco Zapotitlán
* San Gabriel
* San Juan Bautista
* San Lorenzo
* San Miguel Panán
* San Pablo Jocopilas
* Santa Bárbara
* Santo Domingo Suchitepéquez
* Santo Tomás La Unión
* Zunilito

## Història

El nom de Suchitepéquez, es deriva de la veu nàhuatl Xōchitepēk$^i$, formada al seu torn per Xōchi- 'flor', tepē- 'turó, muntanya' i -k(o) 'en', la qual cosa podria traduir-se com En el Turó Florit o En el Turó de les Flors.
El departament de Suchitepéquez va ser creat per decret del 16 d'octubre de 1877.
Abans de l'arribada dels espanyols en 1524, Suchitepéquez depenia del regne dels kitxés i del regne dels tzutujil, i els seus habitants en la seva majoria encara parlen aquestes llengües.
Aquest departament que actualment forma part de l'anomenada Costa Gran, va ser on es van lliurar les primeres batalles, quan Pedro de Alvarado va arribar procedent de *Soconusco al febrer de 1524.
Suchitepequez era una espècie de tendó d'Aquil·les del regne Quiché, perquè l'hi disputaven constantment amb els tz´utujils atès que el territori estava compost per la millor terra. Els seus cultius es van convertir en les millors sembres de cacao. Els habitants de l'antiga Capitania General de Guatemala ho consideraven de qualitat immillorable.
L'arquebisbe Cortès y Larraz va anotar que el 1768-70 molts indígenes de l'altiplà i el nord-est van fugir cap a la costa de Sant Antonio, suposadament perquè en aquesta regió hi havia més abundància. No obstant això, la probabilitat d'un treball lliure va poder haver estat una altra de les raons de tal fenomen.
En els últims anys de la colònia, el departament, juntament amb Retalhuleu, van formar corregimiento de Suchitepequez al que s'incorporaven i segregaven territoris constantment.

## Idioma

Els pobles originaris en aquest departament parlen majoritàriament l'idioma kitxé i en el municipi de Chicacao el tzutujil, a Patulul el kaqchikel, a més de l'espanyol que és la llengua dominant en el departament.

## Enllaços externs

* Suchitepéquez Arxivat 2012-11-27 a Wayback Machine.
# Spenser: For Hire

Spenser: For Hire és una sèrie de televisió basada en les novel·les de misteri Spenser de Robert B. Parker. La sèrie, produïda per John Wilder en associació amb la Warner Bros. Television es diferencia de les novel·les pel seu menor grau de detalls.

## Argument

L'Spener és un exboxejador i expolicia de Boston que es guanya la vida com detectiu privat. Viu amb la seva xicota Susan, i per resoldre els casos compta amb un dels seus millors amics: Hawk, un home afroamericà de dos metres d'alçada que viu al marge de la llei.
Durant la segona temporada, la Susan deixa l'Spenser, que llavors comença una relació amb una ajudant del fiscal, la Rita Fiore, tot i que a la tercera temporada tornarà a aparèixer la Susan i la Rita desapareix de la sèrie.

## Repartiment

* Robert Urich: Spenser
* Avery Brooks: Hawk
* Barbara Stock: Susan Silverman
* Ron McLarty: sergent Frank Belson
* Carolyn McCormick: Rita Fiore
* Richard Jaeckel: tinent Martin Quirk
# Spencer Williams (actor)

* Aquest article tracta sobre l'actor. Vegeu-ne altres significats a «Spencer Williams».
Spencer Williams (Vidalia, 14 de juliol de 1893 - Los Angeles, 13 de desembre de 1969) va ser un actor i director afro-estatunidenc. És principalment conegut per al seu paper d'Andy en l'emissió televisada Amos 'n' Andy i per haver dirigit la pel·lícula The Blood of Jesus (1941). És un dels primers directors afroamericans, i productor.

## Biografia

L'actor i director afroamericà Spencer Williams Jr. va gaudir d'una carrera llarga abans de les seves pel·lícules a principis dels anys 30. Encara que ocasionalment va aparèixer en importants productes de Hollywood (El Jutge de Virginia i The Nitwits, el dos el 1935), les energies cinemàtiques de Williams es van manifestar en barates pel·lícules negres dissenyades per a cinemes "colorejats" de l'època. Williams va dirigir unes quantes d'aquestes produccions especialitzades, normalment reservant-se un paper de dolent o de còmic. Es va associar amb moltes de les produccions negres més famoses dels anys 30 i 40, incloent-hi Bronze Buckaroo, Harlem of the Prairie, Blood of Jesus, Dirty Girtie from Harlem USA i Juke Joint.Popular entre els patrons de cinema negre, Williams era tot excepte un desconegut per les audiències blanques; així, Freeman Gosden i Charles Correll van afirmar que "descobrien" Williams en llençar la versió de TV de la seva sèrie de ràdio Amos 'N'Andy. Williams retratava Andrew H. Brown en 78 episodis de mitja hora produïts entre 1951 i 1953. Mentre que la seva interpretació d'Andy era sense complicacions, Williams topava sovint amb Gosden i Correll durant la producció d'Amos 'N'Andy, especialment quan els productors volien donar una lectura de show. Spencer Williams Jr. es va retirar poc després de la cancel·lació de la sèrie; va morir d'una malaltia de ronyons a l'edat de 76 anys.

## Filmografia

* Georgia Rose (1930)
* The Virginia Judge (1935)
* Harlem on the Prairie (1937)
* Two-Gun Man from Harlem (1937)
* The Bronze Buckaroo (1939)
* Harlem Rides the Range (1939)
* Bad Boy (1939)
* Son of Ingagi (1940)
* Blood of Jesus (1941)
* Go Down, Death! (1944)
* Beale Street Mama (1946)
* The Girl in Room 20 (1946)
* Dirty Gertie from Harlem U.S.A. (1946)
* Juke Joint (1947)
* Love Me or Leave Me (1955)
* St. Louis Blues (1958)
* The Gene Krupa Story (1959)

## Referències

* ↑ «biografia de Spencer Williams». The New York Times.
* ↑ «filmografia de Spencer Williams». The New York Times.
# Spencerita

La spencerita és un mineral de la classe dels fosfats. Rep el nom de Leonard James Spencer (Worcester, Regne Unit, 7 de juliol de 1870 - Londres, Regne Unit, 14 d'abril de 1959), Guardià de Minerals del Museu d'Història Natural de Londres.

## Característiques

La spencerita és un fosfat de fórmula química Zn₄(PO₄)₂(OH)₂·3H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1916. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la spencerita pertany a «08.DA: Fosfats, etc, amb cations petits (i ocasionalment, grans)» juntament amb els següents minerals: bearsita, moraesita, roscherita, zanazziïta, greifensteinita, atencioïta, ruifrancoïta, guimarãesita, footemineïta, uralolita, weinebeneïta, tiptopita, veszelyita, kipushita, philipsburgita, glucina i ianbruceïta.

## Formació i jaciments

Va ser descoberta a la mina Hudson Bay, a la localitat de Salmo, dins la divisió minera de Nelson (Colúmbia Britànica, Canadà). També ha estat descrita a la mina Broken Hill, a la localitat de Kabwe (Zàmbia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Spencerite» (en anglès). Mindat. [Consulta: 31 gener 2022].
# Svederník

Svederník és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1321.
# Stanton (Dakota del Nord)

Stanton és una població dels Estats Units a l'estat de Dakota del Nord. Segons el cens del 2000 tenia 345 habitants.

## Demografia

Segons el cens del 2000, Stanton tenia 345 habitants, 159 habitatges, i 107 famílies. La densitat de població era de 283,4 hab./km².
Dels 159 habitatges en un 23,3% hi vivien nens de menys de 18 anys, en un 59,1% hi vivien parelles casades, en un 3,8% dones solteres, i en un 32,7% no eren unitats familiars. En el 30,2% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,58.
Per edats la població es repartia de la següent manera: un 20,9% tenia menys de 18 anys, un 4,6% entre 18 i 24, un 21,2% entre 25 i 44, un 35,1% de 45 a 60 i un 18,3% 65 anys o més.
L'edat mediana era de 46 anys. Per cada 100 dones de 18 o més anys hi havia 111,6 homes.
La renda mediana per habitatge era de 38.958 $ i la renda mediana per família de 49.750 $. Els homes tenien una renda mediana de 46.000 $ mentre que les dones 24.688 $. La renda per capita de la població era de 17.983 $. Entorn del 0,9% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stanton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Stanton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Sogiuntis

Els sogiuntis (en llatí Sogiuntii) eren un poble gal alpí esmentat per Plini el Vell a la llista que dona dels pobles vençuts per August que es troba al Trofeu dels Alps. No se sap el territori que ocupaven però s'especula que podria ser al nord-est de Briançon.

## Referències

* ↑ Brigitte Beaujard, « Les cités de la Gaule méridionale du IIIe au VIIe s. », Gallia, 63, 2006, CNRS éditions, p. 17-18.
# Sun Jian

Sun Jian (156-192), originari de Fuchun (Xina) i descendent de Sunzi, va ser el pare del primer emperador reconegut de Wu Oriental.
Es va fer realment famós quan va vèncer ell solament a una banda de pirates i posteriorment mostrant la seua vàlua amb les batalles contra els Turbants Grocs. Ràpidament va esdevenir Prefecte de Chang Sha i va servir en l'avantguarda de la coalició contra Dong Zhuo; després de la batalla, va trobar el segell reial i es va apoderar d'ell, pel que va ser creador del posterior regne de Wu.
Un any després, quan Sun Jian va tornar a les seues terres va descobrir que havien estat atacades per Liu Biao en la seua absència, Sun Jian es va enfrontar a les forces de Liu Biao, però va morir en combat.
Va tenir tres fills, Sun Ce (Emperador de Wu, mort no gaire després), Sun Quan (Emperador de Wu, hereu del seu germà) i Sun Shan Xiang (la filla menuda que també formava part de l'exèrcit de Wu). Se li va posar el malnom d'"El tigre de Jiang Dong" i fou una de les majors figures dels romanços dels tres regnes.
Va morir en una emboscada durant la batalla de la província de Jing, deixant el comandament al seu fill major, Sun Ce.

## Referències

* Chen Shou. San Guo Zhi. Yue Lu Shu She, 2002. ISBN 7-80665-198-5.
* Luo Guanzhong. San Guo Yan Yi. Yue Lu Shu She, 1986. ISBN 7-80520-013-0.
* Lo Kuan-chung; tr. C.H. Brewitt-Taylor. Romance of the Three Kingdoms. Tuttle Publishing, 2002. ISBN 0-8048-3467-9.

## Enllaços externs

* Traducció a l'anglès de la biografia de Sun Jian de les Cròniques dels Tres Regnes a Kongming's Archives (anglès)
# Sun Java Wireless Toolkit

Sun Java Wireless Toolkit és un conjunt d'eines per a desenvolupar aplicacions sense fils basades en la plataforma Java ME amb configuració CLDC i perfil Mobile Information Device Profile (MIDP). Aquest tipus d'aplicacions estan dissenyades per a telèfons mòbils, PDA i altres dispositius mòbils.
Dins del conjunt d'eines s'inclou un emulador de terminal mòbil, eines per a la millora i l'ajustament del rendiment, la documentació, i exemples per a desenvolupadors que vulguin desenvolupar aplicacions Java per a dispositius mòbils.
Aquest conjunt d'eines poden ser utilitzades independentment (standalone) o es poden integrar en entorns de desenvolupament com NetBeans o Eclipse.
Abans era conegut com a J2ME Wireless Toolkit.

## Vegeu també

* Plataforma Java
* MIDlet
* CDC

## Enllaços externs

* Pàgina oficial de Sun Java Wireless Toolkit (en anglès)
# Taiwah

Tiawah és una concentració de població designada pel cens dels Estats Units a l'estat d'Oklahoma. Segons el cens del 2000 tenia 166 habitants.

## Demografia

Segons el cens del 2000, Tiawah tenia 166 habitants, 57 habitatges, i 49 famílies. La densitat de població era de 15,6 habitants per km².
Dels 57 habitatges en un 35,1% hi vivien nens de menys de 18 anys, en un 75,4% hi vivien parelles casades, en un 8,8% dones solteres, i en un 14% no eren unitats familiars. En el 10,5% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,7% tenia menys de 18 anys, un 6% entre 18 i 24, un 27,7% entre 25 i 44, un 33,1% de 45 a 60 i un 5,4% 65 anys o més.
L'edat mediana era de 38 anys. Per cada 100 dones de 18 o més anys hi havia 106,9 homes.
La renda mediana per habitatge era de 30.625 $ i la renda mediana per família de 31.094 $. Els homes tenien una renda mediana de 29.167 $ mentre que les dones 15.536 $. La renda per capita de la població era de 14.673 $. Entorn del 22% de les famílies i el 20,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tiawah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Tiawah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Taitxung

Taitxung (en mandarí: 臺中市 Táizhōng-shì; en japonés: 台中市, Taichū-shi) és un municipi especial de la república de la Xina situat a la conca de Taitxung, al centre de Taiwan. Té una població d'aproximadament 2,82 milions i és la segona ciutat més poblada del país després de superar Kaohsiung el juliol de 2017. La seva àrea metropolitana també és la segona més poblada de Taiwan.
El municipi va ser creat a partir de l'antiga comarca de Taitxung a través d'un procés de sinecisme el 25 de desembre de 2010. Taichung és considerada una ciutat global de "nivell gamma" segons la Globalization and World Cities Research Network.
La ciutat fou batejada amb el nom actual durant el període de dominació japonesa i ràpidament va esdevenir un important centre cultural i econòmic. El nom de la ciutat vol dir "centre de Taiwan" (臺 "Taiwan" i 中 "centre"). Originalment formada per un conjunt de xicotets llogarets dispersos, l'actual ciutat de Taichung va ser planificada i desenvolupada pel govern japonés. Durant aquest període era coneguda com "la Kyoto de Formosa" a causa de la seua bellesa i tranquil·litat. La ciutat és seu de diverses institucions i atraccions turístiques com el Museu Nacional de Ciència Natural, el Museu nacional de belles arts de Taiwan, el Teatre Nacional de Taitxung, la biblioteca nacional d'informació pública i l'Orquestra Simfònica Nacional de Taiwan, així com altres llocs històrics, com ara el parc de Taitxung, la mansió i jardí de la família Lin de Wufeng, així com diversos temples.

## Referències

* ↑ https://www.britannica.com/place/Tai-chung-Taiwan
* ↑ Error: hi ha títol o url, però calen tots dos paràmetres.«». Ministry of the Interior, ROC, 04-08-2017. Arxivat de l'original el 2017-08-13. [Consulta: 13 agost 2017].
* ↑ Error: hi ha títol o url, però calen tots dos paràmetres.«». Arxivat de l'original el 2019-01-07. [Consulta: 7 gener 2019].
* ↑ http://taiwanjournal.nat.gov.tw/ct.asp?xitem=53774&ctnode=413&mp=9%5BEnllaç+no+actiu%5D
* ↑ «The World According to GaWC 2020». Globalization and World Cities. [Consulta: 31 agost 2020].
* ↑ Taichung History Map Walk, publish by Center for Digital Cultures，Academia Sinica，2017，p.23. ISBN 9789860546279
* ↑ Documentary dated in 1940 "Nanshin Taiwan" (南進台湾) https://www.youtube.com/watch?v=VbXsatMYVwM Arxivat 2018-09-03 a Wayback Machine.
# Supermarine S.4

El Supermarine S.4 va ser un monoplà a motor d'un sol seient de carreres i d'aigua construït per Supermarine per competir en el Trofeu Schneider de 1925. Va xocar i es va destruir abans que la competició començara.

## Especificacions

Dades de Supermarine Aircraft since 1914
Característiques generals
* Tripulació: 1
* Longitud: 8,12 m
* Envergadura: 9,33 m
* Alçada: 3,57 m
* Superfície de l'ala 12,9 m²
* Pes buit: 1.179 kg
* Pes carregat: 1.447 kg
* Motors: 1× motor alternatiu de 12 cilindres en W refrigerat per aigua Napier Lion VII, 680 cv
Rendiment
* Velocitat màxima: 208 kn, 385 km/h
* Càrrega alar: 112 kg/m²
* Potència/pes: 0.35 kW/kg

## Referències

* ↑ Andrews and Morgan 1987, p. 203.

## Enllaços externs

* Supermarine S.4 (anglès)
* Carreres del Trofeu Schneider Arxivat 2009-02-19 a Wayback Machine. (anglès)
# Surt (mitologia)

* Per a altres significats, vegeu «Surtur (satèl·lit)».
Surt (en norrè Surtr, "el Negre") és, segons la mitologia nòrdica, un ètun una mena de gegant, no pas per la talla, però sí per la força sobrehumana, que resideix a Múspel. Apareix mencionat a l'Edda poètica i a l'Edda prosaica com un dels protagonistes del Ragnaroc on, brandant la seva espasa lluminosa, anirà a la guerra contra els ansos i s'enfrontarà a Freire, el déu de la fertilitat.

## Referències

* ↑ «Mitologia norrena i celta | enciclopedia.cat». [Consulta: 27 maig 2024].
* ↑ «Macià Riutort i Riutort: ÍSLENSK-KATALÓNSK ORÐABÓK XL - DICCIONARI ISLANDÈS-CATALÀ XL». [Consulta: 27 maig 2024].
* ↑ Orchard, 1997, p. 154.

## Bibliografia

* Orchard, Andy. Dictionary of Norse myth and legend (en anglès). Londres: Cassell, 1997. ISBN 0-304-34520-2.
* Simek, Rudolf. Dictionary of northern mythology (en anglès). Cambridge [Anglaterra]: D.S. Brewer, 1993, p. 303-304. ISBN 0-85991-369-4.
* Gaiman, Neil; Llisterri, Anna (trad.). Mites Nòrdics (en català, traduït de l'anglès). La Galera, 2017, p. 288. ISBN 9788416673629.
# Sursassita

La sursassita és un mineral de la classe dels silicats. Rep el nom pel districte de Sursass (Oberhalbstein), a Suïssa, on es troba la localitat tipus.

## Característiques

La sursassita és un silicat de fórmula química Mn$^{2+}$₂Al₃(SiO₄)(Si₂O₇)(OH)₃. Cristal·litza en el sistema monoclínic.
Segons la classificació de Nickel-Strunz, la sursassita pertany a «09.B - Estructures de sorosilicats amb grups barrejats de SiO₄ i Si₂O₇; cations en coordinació octaèdrica [6] i major coordinació» juntament amb els següents minerals: al·lanita-(Ce), al·lanita-(La), al·lanita-(Y), clinozoisita, dissakisita-(Ce), dol·laseïta-(Ce), epidota, hancockita, khristovita-(Ce), mukhinita, piemontita, piemontita-(Sr), manganiandrosita-(La), tawmawita, tweddillita, ferrial·lanita-(Ce), niigataïta, manganiandrosita-(Ce), dissakisita-(La), vanadoandrosita-(Ce), uedaïta-(Ce), epidota-(Sr), al·lanita-(Nd), ferrial·lanita-(La), åskagenita-(Nd), zoisita, macfal·lita, julgoldita-(Fe2+), okhotskita, pumpel·lyïta-(Fe$^{2+}$), pumpel·lyïta-(Fe$^{3+}$), pumpel·lyïta-(Mg), pumpel·lyïta-(Mn$^{2+}$), shuiskita, julgoldita-(Fe$^{3+}$), pumpel·lyïta-(Al), poppiïta, julgoldita-(Mg), ganomalita, rustumita, vesuvianita, wiluïta, manganovesuvianita, fluorvesuvianita, vyuntspakhkita-(Y), del·laïta, gatelita-(Ce) i västmanlandita-(Ce).

## Formació i jaciments

Va ser descoberta als Alps Parsettens, al districte d'Oberhalbstein, a la vall d'Albula (Grisons, Suïssa). També ha estat descrita en altres indrets propers dins de Suïssa, així com a Bèlgica, Itàlia, Grècia, el Japó, la República Popular de la Xina, el Canadà i els Estats Units.

## Referències

* ↑ «Sursassite» (en anglès). Mindat. [Consulta: 30 desembre 2019].
# Sylvia Poll Ahrens

Sylvia Poll Ahrens (Managua, Nicaragua, 24 de setembre de 1970) és una nedadora costa-riquenya, ja retirada, guanyadora d'una medalla olímpica.
Va néixer a la ciutat de Managua, capital de Nicaragua, en una família d'ascendència alemanya. De ben petita la seva família es traslladà a Costa Rica, de la qual n'agafà la nacionalitat. És germana de la també nedadora i medallista olímpica Claudia Poll.
# Sylvia Saint

Sylvia Saint (Kyjov, 12 de febrer de 1976), també coneguda com a Silvia Saint és el nom artístic de Sylvie Tomčalovà, una de les actrius de cinema pornogràfic més populars de l'antiga Txecoslovàquia durant la segona meitat de l'última dècada del segle xx i els primers anys del segle actual.
Tot i que va començar la vida laboral com a administrativa, ben aviat va destacar com a model de passarel·les de roba interior i més tard com a actriu de pel·lícules eròtiques i pornogràfiques, i model a la revista Private. No obstant això, ben aviat, la situació social i econòmica del seu país d'origen la va obligar a emigrar cap als EUA.
Dotada d'un cos d'una bellesa espectacular, el seu atractiu físic li valgué l'any 1998 ser nomenada "Noia de l'Any" per la popular revista per adults Penthouse. Un any abans ja havia aconseguit el mateix títol en l'edició txeca de la revista.
El 19 de març del 2001 va anunciar la retirada provisional del cinema després d'anunciar el seu embaràs. Tanmateix, el 2004 va tornar a treballar com a actriu X, tot i que només en escenes de caràcter lèsbic.

## Premis

* 1998 AVN Award – Best Tease Performance (Fresh Meat 4)
* 2000 Hot d'Or Award – Best European Supporting Actress (Le Contrat des Anges)
* 2000 FICEB Ninfa Award – Best Lesbian Scene (Alexia and Cie) with Nikki Anderson & Kate More
* 2004 FICEB Ninfa Award – Best Actress (Public)
* 2005 FICEB Ninfa Award – Best Actress (Public)
* 2012 AVN Hall of Fame inductee

## Referències

* ↑ «Silvia Saint». [Consulta: 10 setembre 2015].
* ↑ «Porn Star Interviews with Ask Alexis». Arxivat de l'original el 2006-04-10.
* ↑ «My Bio». Official web site. Arxivat de l'original el 2010-05-02. [Consulta: 3 agost 2007].
* ↑ ; Bounce, M«Silvia Saint Biography». [Consulta: 19 juny 2008].
* ↑ "Sylvia Saint - Pet of the Month October 1998" Arxivat 2007-10-11 a Wayback Machine., Penthouse, Retrieved 2007-08-03
* ↑ Silvia Saint Biography Arxivat 2017-03-10 a Wayback Machine. Silvia Saint Official Site (castellà)
* ↑ «Sylvia Saint». [Consulta: 4 maig 2014].
* ↑ «Best Tease Performance». Arxivat de l'original el 15 de gener 2014. [Consulta: 4 maig 2014].
* ↑ «Hot d'Or 2000 Winners». Arxivat de l'original el 2007-08-27. [Consulta: 29 abril 2017].
* ↑ «FICEB 2000 Awards», 09-06-2007. Arxivat de l'original el 9 juny 2007. [Consulta: 4 maig 2014].
* ↑ «2004 Award winners & nominees». Arxivat de l'original el 11 octubre 2004. [Consulta: 2 octubre 2014].
* ↑ 2012 AVN Award nominees (archived at Wayback Machine, January 2, 2012)

## Enllaços externs

* Sylvia Saint - Lloc web oficial
* Silvia Saint a l'Internet Adult Film Database
* Silvia Saint a l'European Girls Adult Film Database
* Silvia Saint a l'Adult Film Database
# Sárospatak

Sárospatak és una ciutat d'Hongria, al comtat de Borsod-Abaúj-Zemplén.
Situada sobre el riu Bodrog, als peus de les altures de Hegyalja, té una superfície de 100,5 km² i el 2010 tenia 13.060 habitants.
Habitada des de temps antics, Sárospatak va guanyar l'estatus de ciutat el 1201 gràcies al rei Emerico d'Hongria, mentre que Andreu II d'Hongria va construir el castell on la seva esposa Gertrudis va infantar Isabel, la futura Isabel d'Hongria.
Sota l'emperador Segimon I es va elevar a la categoria de ciutat imperial lliure, de manera que és una important destinació per als turistes.

## El col·legi calvinista

Fundat en 1531, era l'institut educatiu més important d'Hongria en aquella època. Des de 1650 i durant 4 anys va ensenyar a les seves aules el pedagog reformista Comenius.

## Referències

* ↑ «budapeszt.infinity.waw.pl». [Consulta: 13 setembre 2010].
* ↑ «panadea.com». [Consulta: 1r febrer 2013].